CELEX: 52016PC0665
Language: lv
Date: 2016-10-20
Title: Priekšlikums PADOMES ĪSTENOŠANAS LĒMUMS, ar kuru groza Lēmumu 2009/790/EK, ar ko Polijas Republikai atļauj piemērot pasākumu, ar kuru atkāpjas no 287. panta Direktīvā 2006/112/EK par kopējo pievienotās vērtības nodokļa sistēmu

EIROPAS KOMISIJA
            Briselē, 20.10.2016
            COM(2016) 665 final
            2016/0326(NLE)
            Priekšlikums
            PADOMES ĪSTENOŠANAS LĒMUMS,
            ar kuru groza Lēmumu 2009/790/EK, ar ko Polijas Republikai atļauj piemērot pasākumu, ar kuru atkāpjas no 287. panta Direktīvā 2006/112/EK par kopējo pievienotās vērtības nodokļa sistēmu
            
               
         
         
            
               PASKAIDROJUMA RAKSTS
            
            
               Saskaņā ar 395. panta 1. punktu 2006. gada 28. novembra Direktīvā 2006/112/EK par kopējo pievienotās vērtības nodokļa sistēmu
                  1
                (turpmāk “PVN direktīva”) Padome pēc Komisijas priekšlikuma ar vienprātīgu lēmumu var atļaut jebkurai dalībvalstij piemērot īpašus pasākumus, lai atkāptos no minētās direktīvas noteikumiem ar nolūku vienkāršot PVN iekasēšanas procedūru vai nepieļaut noteiktu veidu nodokļa nemaksāšanu vai izvairīšanos no nodokļa maksāšanas.
            
            
               Ar vēstuli, kas reģistrēta Komisijā 2016. gada 1. jūnijā, Polija lūdza atļauju arī turpmāk atbrīvot no nodokļa tādus nodokļa maksātājus, kuru gada apgrozījums nepārsniedz EUR 40 000 ekvivalentu valsts valūtā. Saskaņā ar PVN direktīvas 395. panta 2. punktu Komisija 2016. gada 22. septembra vēstulē informēja pārējās dalībvalstis par Polijas lūgumu. Komisija ar 2016. gada 23. septembra vēstuli paziņoja Polijai, ka tās rīcībā ir visa informācija, kas vajadzīga lūguma izskatīšanai.
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               PVN direktīvas XII sadaļas 1. nodaļā dalībvalstīm paredzēta iespēja piemērot īpašus režīmus mazajiem uzņēmumiem, tostarp iespēja atbrīvot no nodokļa tādus nodokļa maksātājus, kuru gada apgrozījums ir mazāks par konkrētu summu. Šis atbrīvojums nozīmē to, ka nodokļa maksātājam nav jāiekasē PVN par piegādēm un rezultātā nodokļa maksātājs nevar atskaitīt priekšnodokli.
            
            
               Saskaņā ar PVN direktīvas 287. panta 14. punktu Polija drīkst atbrīvot no PVN tos nodokļa maksātājus, kuru gada apgrozījums nepārsniedz EUR 10 000 ekvivalentu valsts valūtā pēc valūtas maiņas kursa, kas bija spēkā tās pievienošanās dienā.
            
            
               2009. gadā Polija lūdza atļauju piemērot atkāpi, lai mazajiem tirgotājiem vienkāršotu ar PVN saistītos pienākumus un valsts nodokļu administrācijai atvieglotu nodokļa iekasēšanu. Padome ar Padomes 2009. gada 20. oktobra Lēmumu 2009/790/EK
                  2
                deva Polijai atļauju līdz 2012. gada 31. decembrim atbrīvot no PVN tos nodokļa maksātājus, kuru gada apgrozījums nepārsniedz EUR 30 000 ekvivalentu valsts valūtā. Ar Padomes Īstenošanas Lēmumu 2012/769/ES
                  3
                atkāpe tika pagarināta līdz 2015. gada 31. decembrim, un pēc tam ar Padomes Īstenošanas Lēmumu 2015/1173/ES
                  4
                tā tika vēlreiz pagarināta līdz 2018. gada 31. decembrim.
            
            
               Tagad Polija lūdz atļauju paaugstināt atbrīvojuma slieksni no EUR 30 000 līdz EUR 40 000 līdz pašreizējās atkāpes atlikušā termiņa beigām. Ar šo lūgumu Polija vēlas vienkāršot slogu uzņēmumiem attiecībā uz lielāku skaitu nodokļa maksātāju, kuru uzņēmējdarbības aktivitāte ir ierobežota, un veicināt šādu mazu uzņēmumu attīstību. Vienlaikus Polija vēlas mazināt slogu nodokļu administrācijai, mazinot nepieciešamību kontrolēt mazos nodokļa maksātājus, kas, salīdzinot ar maksājamo PVN summu, ir dārgi, un pastiprināt kontroli attiecībā uz lielajiem nodokļa maksātājiem. Šajā kontekstā tiek norādīts, ka nodokļa maksātājiem šis pasākums ir un paliks pilnībā fakultatīvs.
            
            
               Patlaban atkāpes pasākums ir piemērojams līdz 2018. gada 31. decembrim. Šo beigu datumu ir lietderīgi saglabāt. Atkāpēm no PVN direktīvas vienmēr būtu jābūt ar noteiktu beigu termiņu, lai varētu novērtēt to ietekmi. Turklāt tiek pārskatīti PVN direktīvas 281.–294. panta noteikumi par īpašu režīmu mazajiem uzņēmumiem. Kā paziņots rīcības plānā PVN jomā
                  5
               , Komisijas priekšlikums visaptverošu vienkāršošanas pasākumu veidā ir jāiesniedz līdz 2017. gada beigām. Tāpēc direktīva, ar ko groza PVN direktīvas noteikumus par īpašu režīmu mazajiem uzņēmumiem, varētu stāties spēkā pirms iepriekš minētā datuma.
            
            
               •Saskanība ar pašreizējiem noteikumiem konkrētajā politikas jomā
            
            
               Līdzīgas atkāpes ir piešķirtas citām dalībvalstīm. Ir piešķirtas šādas robežvērtības: Beļģijai
                  6
                un Luksemburgai
                  7
                EUR 25 000, Lietuvai
                  8
                EUR 45 000, Latvijai
                  9
                un Slovēnijai
                  10
                EUR 50 000, Itālijai
                  11
                un Rumānijai
                  12
                EUR 65 000.
            
            
               •Saskanība ar citām Savienības politikas jomām
            
            
               Pasākums ir saskaņā ar Savienības mērķiem, kas saistīti ar mazajiem uzņēmumiem un ir izklāstīti Komisijas paziņojumā “Vispirms domāt par mazākajiem” – Eiropas Mazās uzņēmējdarbības akts”
                  13
               , kurā dalībvalstis aicinātas ņemt vērā MVU īpatnības, izstrādājot tiesisko regulējumu, un tāpēc vienkāršo spēkā esošo regulējumu.
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               PVN direktīvas 395. pants.
            
            
               •Subsidiaritāte (neekskluzīvas kompetences gadījumā) 
            
            
               
                  Vadoties pēc PVN direktīvas noteikuma, kurš ir šā priekšlikuma pamatā, subsidiaritātes principu nepiemēro.
               
            
         
         
            
               •Proporcionalitāte
            
            
               
                  Šis lēmums attiecas uz atļauju, ko piešķir dalībvalstij pēc pašas dalībvalsts lūguma, un tas neuzliek pienākumus.
               
            
            
               Ievērojot atkāpes ierobežoto darbības jomu, īpašais pasākums ir proporcionāls mērķim, proti, vienkāršojumam kas attiektos uz lielāku skaitu mazo nodokļa maksātāju un nodokļu administrāciju.
            
            
               •Instrumenta izvēle
            
            
               Ierosinātais juridiskais instruments: Padomes Īstenošanas lēmums.
            
            
               Saskaņā ar Padomes Direktīvas 2006/112/EK 395. pantu atkāpe no kopējiem PVN noteikumiem iespējama tikai ar Padomes atļauju, ko pēc Komisijas priekšlikuma tā pieņem ar vienprātīgu lēmumu. Padomes Īstenošanas lēmums ir vispiemērotākais instruments, jo to var adresēt atsevišķai dalībvalstij.
            
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Apspriešanās ar ieinteresētajām personām
            
            
               Šā priekšlikuma pamatā ir Polijas lūgums, un tas attiecas vienīgi uz šo dalībvalsti.
            
            
               •Ekspertu atzinumu pieprasīšana un izmantošana
            
            
               Neatkarīgu ekspertu atzinums nebija vajadzīgs.
            
            
               •Ietekmes novērtējums
            
            
               Padomes īstenošanas lēmuma priekšlikuma mērķis ir paplašināt vienkāršošanas pasākumu, kas atceļ daudzus ar PVN saistītos pienākumus uzņēmumiem, kuru gada apgrozījums nepārsniedz EUR 40 000 ekvivalentu valsts valūtā, un tāpēc tas varētu pozitīvi ietekmēt administratīvā sloga samazinājumu vēl 24 000 nodokļa maksātāju un tādējādi arī nodokļu administrācijai. Ietekme uz budžetu Polijā PVN ieņēmumu izteiksmē tiek lēsta 300 miljonu PLN apmērā.
            
            
               4.IETEKME UZ BUDŽETU
            
            
               Priekšlikums neietekmē ES budžetu, jo Polija veiks kompensācijas aprēķinu saskaņā ar Padomes Regulas (EEK, EURATOM) 1553/89 6. pantu.
            
            
               2016/0326 (NLE)
            
            
               Priekšlikums
            
            
               PADOMES ĪSTENOŠANAS LĒMUMS,
            
            
               ar kuru groza Lēmumu 2009/790/EK, ar ko Polijas Republikai atļauj piemērot pasākumu, ar kuru atkāpjas no 287. panta Direktīvā 2006/112/EK par kopējo pievienotās vērtības nodokļa sistēmu
            
            
               EIROPAS SAVIENĪBAS PADOME,
            
         
         
            
               ņemot vērā Līgumu par Eiropas Savienības darbību, 
            
            
               ņemot vērā Padomes 2006. gada 28. novembra Direktīvu 2006/112/EK par kopējo pievienotās vērtības nodokļa sistēmu
                  14
                un jo īpaši tās 395. pantu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Saskaņā ar Direktīvas 2006/112/EK 287. panta 14. punktu Polijai ir atļauts atbrīvot no PVN tos nodokļa maksātājus, kuru gada apgrozījums nepārsniedz EUR 10 000 ekvivalentu valsts valūtā pēc valūtas maiņas kursa, kas bija spēkā tās pievienošanās dienā.
            
            
               (2)Piemērojot atkāpi, ar Padomes Lēmumu 2009/790/EK
                  15
                Polijai tika atļauts līdz 2012. gada 31. decembrim atbrīvot no PVN tos nodokļa maksātājus, kuru gada apgrozījums nepārsniedz EUR 30 000 ekvivalentu valsts valūtā pēc valūtas maiņas kursa, kas bija spēkā tās pievienošanās dienā. Ar Padomes Īstenošanas Lēmumu 2012/769/ES
                  16
                Padomes Lēmumā 2009/790/EK paredzētā atkāpe tika pagarināta līdz 2015. gada 31. decembrim, un pēc tam ar Padomes Īstenošanas Lēmumu 2015/1173/ES
                  17
                tā tika vēlreiz pagarināta līdz 2018. gada 31. decembrim.
            
            
               (3)Vēstulē, kas Komisijā reģistrēta 2016. gada 1. jūnijā, Polija lūdza atļauju palielināt robežvērtību no EUR 30 000 līdz EUR 40 000. Ar minēto pasākumu lielāks skaits mazo nodokļa maksātāju varētu tikt atbrīvots no dažiem vai visiem ar PVN saistītajiem pienākumiem, kuri minēti Direktīvas 2006/112/EK XI sadaļas 2.–6. nodaļā. Tāpēc samazinātos arī ar ļoti mazu uzņēmumu revidēšanu saistītais slogs nodokļu administrācijai.
            
            
               (4)Komisija ar 2016. gada 22. septembra vēstuli informēja pārējās dalībvalstis par Polijas lūgumu. Komisija ar 2016. gada 23. septembra vēstuli paziņoja Polijai, ka tās rīcībā ir visa informācija, kas vajadzīga lūguma izskatīšanai.
            
            
               (5)Polijas sniegtā informācija liecina, ka šo pasākumu varētu izmantot vēl 24 000 nodokļa maksātāju, lai mazinātu savus ar PVN saistītos pienākumus. Polija lēš, ka ietekme uz budžetu PVN ieņēmumu izteiksmē būtu 300 miljoni PLN.
            
            
               (6)Ņemot vērā to, ka robežvērtības palielināšana samazinās ar PVN saistītos pienākumus mazākajiem uzņēmumiem, savukārt tie joprojām varēs izvēlēties parasto PVN režīmu saskaņā ar Direktīvas 2006/112/EK 290. pantu, būtu jāatļauj Polijai piemērot lielāku robežvērtību līdz Padomes Lēmuma 2009/790/EK atlikušā piemērošanas termiņa beigām; proti, līdz 2018. gada 31. decembrim. Tomēr Direktīvas 2006/112/EK 281.–294. panta noteikumi par īpašu režīmu mazajiem uzņēmumiem tiek pārskatīti, tāpēc pirms minētās dienas varētu stāties spēkā direktīva, ar ko groza minētos PVN direktīvas noteikumus.
            
            
               (7)Atkāpei nav ietekmes uz Savienības pašu resursiem, ko veido PVN, jo Polija veiks kompensācijas aprēķinu saskaņā ar Padomes Regulas (EEK, Euratom) 1553/89
                  18
                6. pantu.
            
            
               (8)Tāpēc Lēmums 2009/790/EK būtu attiecīgi jāgroza,
            
            
               IR PIEŅĒMUSI ŠO LĒMUMU. 
            
            
               1. pants
            
            
               Lēmuma 2009/790/EK 1. un 2. pantu aizstāj ar šādiem:
            
            
               “1. pants
            
            
               Atkāpjoties no Direktīvas 2006/112/EK 287. panta, Polijas Republikai ir atļauts atbrīvot no PVN tos nodokļa maksātājus, kuru gada apgrozījums nepārsniedz EUR 40 000 ekvivalentu valsts valūtā pēc valūtas maiņas kursa, kas bija spēkā tās pievienošanās dienā.
            
            
               2. pants
            
            
               Šo lēmumu piemēro līdz dienai, kad stājas spēkā direktīva, ar ko groza Direktīvas 2006/112/EK 281.–294. panta noteikumus par īpašu režīmu mazajiem uzņēmumiem, bet ne vēlāk kā līdz 2018. gada 31. decembrim.”
            
            
               2. pants
            
         
         
            
               Šis lēmums ir adresēts Polijas Republikai.
            
            
            
               Briselē,
            
            
               
                     Padomes vārdā —
               
               
                     priekšsēdētājs
               
            
         
         
            
                  
                     (1)
                  OV L 347, 11.12.2006., 1. lpp.
               
               
                  
                     (2)
                  Padomes 2009. gada 20. oktobra Lēmums 2009/790/EK, ar ko Polijas Republikai atļauj piemērot pasākumu, ar kuru atkāpjas no 287. panta Direktīvā 2006/112/EK par kopējo pievienotās vērtības nodokļa sistēmu (OV L 283, 30.10.2009., 53. lpp.).
               
               
                  
                     (3)
                  Padomes 2012. gada 4. decembra Īstenošanas lēmums 2012/769/ES, ar kuru groza Lēmumu 2009/790/EK, ar ko Polijas Republikai atļauj piemērot pasākumu, ar kuru atkāpjas no 287. panta Direktīvā 2006/112/EK par kopējo pievienotās vērtības nodokļa sistēmu (OV L 338, 12.12.2012., 27. lpp.).
               
               
                  
                     (4)
                  Padomes 2015. gada 14. jūlija Īstenošanas lēmums 2015/1173/ES, ar kuru groza Lēmumu 2009/790/EK, ar ko Polijas Republikai atļauj piemērot pasākumu, ar kuru atkāpjas no 287. panta Direktīvā 2006/112/EK par kopējo pievienotās vērtības nodokļa sistēmu (OV L 189, 17.7.2015., 36. lpp.).
               
               
                  
                     (5)
                  Komisijas Paziņojums Eiropas Parlamentam, Padomei un Eiropas Ekonomikas un sociālo lietu komitejai par rīcības plānu PVN jomā Ceļā uz vienotu ES PVN zonu — laiks pieņemt lēmumu (COM(2016)148 final, 7.4.2016.).
               
               
                  
                     (6)
                  Padomes 2015. gada 10. decembra Īstenošanas lēmums (ES) 2015/2348, ar kuru groza Īstenošanas lēmumu 2013/53/ES, ar ko Beļģijas Karalistei atļauj ieviest īpašu pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu (OV L 330, 16.12.2015., 51. lpp.).
               
               
                  
                     (7)
                  Padomes 2013. gada 15. novembra Īstenošanas lēmums 2013/677/ES, ar ko Luksemburgai atļauj piemērot īpašu pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu (OV L 316, 27.11.2013., 33. lpp.).
               
               
                  
                     (8)
                  Padomes 2014. gada 7. novembra Īstenošanas lēmums 2014/795/ES, ar kuru pagarina piemērošanas termiņu Īstenošanas lēmumam 2011/335/ES, ar ko Lietuvas Republikai atļauj piemērot pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu (OV L 330, 15.11.2014., 44. lpp.).
               
               
                  
                     (9)
                  Padomes 2014. gada 7. novembra Īstenošanas lēmums 2014/796/ES, ar ko Latvijas Republikai atļauj piemērot pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu (OV L 330, 15.11.2014., 46. lpp.).
               
               
                  
                     (10)
                  Padomes 2013. gada 22. janvāra Īstenošanas lēmums 2013/54/ES, ar ko Slovēnijas Republikai atļauj ieviest īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu (OV L 22, 25.1.2013., 15. lpp.).
               
               
                  
                     (11)
                  Padomes 2013. gada 15. novembra Īstenošanas lēmums 2013/678/ES, ar ko Itālijas Republikai atļauj turpināt piemērot īpašu pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu (OV L 316, 27.11.2013., 35. lpp.).
               
               
                  
                     (12)
                  Padomes 2014. gada 16. decembra Īstenošanas lēmums 2014/931/ES, ar kuru pagarina piemērošanas termiņu Īstenošanas lēmumam 2012/181/ES, ar ko Rumānijai atļauj ieviest īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu (OV L 365, 19.12.2014., 145. lpp.).
               
               
                  
                     (13)
                  COM(2008) 394, 2008. gada 25. jūnijs.
               
               
                  
                     (14)
                  OV L 347, 11.12.2006., 1. lpp.
               
               
                  
                     (15)
                  Padomes 2009. gada 20. oktobra Lēmums 2009/790/EK, ar ko Polijas Republikai atļauj piemērot pasākumu, ar kuru atkāpjas no 287. panta Direktīvā 2006/112/EK par kopējo pievienotās vērtības nodokļa sistēmu (OV L 283, 30.10.2009., 53. lpp.).
               
               
                  
                     (16)
                  Padomes 2012. gada 4. decembra Īstenošanas lēmums 2012/769/ES, ar kuru groza Lēmumu 2009/790/EK, ar ko Polijas Republikai atļauj piemērot pasākumu, ar kuru atkāpjas no 287. panta Direktīvā 2006/112/EK par kopējo pievienotās vērtības nodokļa sistēmu (OV L 338, 12.12.2012., 27. lpp.).
               
               
                  
                     (17)
                  Padomes 2015. gada 14. jūlija Īstenošanas lēmums 2015/1173/ES, ar kuru groza Lēmumu 2009/790/EK, ar ko Polijas Republikai atļauj piemērot pasākumu, ar kuru atkāpjas no 287. panta Direktīvā 2006/112/EK par kopējo pievienotās vērtības nodokļa sistēmu (OV L 189, 17.7.2015., 36. lpp.).
               
               
                  
                     (18)
                  Padomes 1989. gada 29. maija Regula (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (OV L 155, 7.6.1989., 9. lpp.).